༡༣༽རྣམ་པ་ཚོ་ཡོངས་རྫོགས་ཀྱིས་ཤེས་གསལ་ལྟར་ལོ་སྔོན་མའི་ནང་སྤྱི་འཐུས་དང་སྲིད་སྐྱོང་གི་འོས་བསྡུའི་སྐབས་རྙོག་དྲ་དང་དཀའ་ངལ་མང་པོ་ཞིག་བྱུང་བ་རེད།དེའི་ཐོག་ནས་ྋརྒྱལ་བ་རིན་པོ་ཆེར་ཐུགས་ཕམ་བྱུང་དགོས་པའི་གནས་ཚུལ་ཡང་བྱུང་བ་རེད།ཁྱོད་ལན་པ་དང་ང་མི་ལན་ཞེས་ང་ཚོས་གླེང་དགོས་དོན་མི་འདུགད་དུང་ཡང་ང་ཚོའི་སྤྱི་ཚོགས་ནང་གནས་ཚུལ་དེའི་གཡའ་ལྟ་བུ་ཕྲན་བུ་ཡོད་པའི་མཐོང་ཚུལ་ཞིག་ཡོང་གི་འདུགངའི་རེ་བ་ལྟར་བྱས་ན་རྙོག་གླེང་འདིའི་རིགས་ཉི་མ་དེ་ནས་བཟུང་ནས་རྩ་མེད་དུ་འགྲོ་དགོས་པ་རེད།མདོ་སྨད་པ་ནང་ཁུལ་ལ་མཐུན་ལམ་ཡོད་པའི་ཐོག་ནས་ཆོལ་ཁ་གཞན་དག་ལ་ཡང་མཐུན་ལམ་དམ་ཚིག་ཡག་པོ་ཡོད་དགོས་པ་དེ་གལ་ཆེན་པོ་རེད།འོས་བསྡུའི་ལས་རིམ་འདིའི་ཐོག་ནས་ནོར་འཁྲུལ་བྱུང་བའི་དབང་གིས་ྋརྒྱལ་བ་རིན་པོ་ཆེས་ཐུགས་ཕམ་པའི་ངང་ནས།ང་བསྡད་མ་བསྡད་མི་འདུག་སྙམ་པ་བྱུང༌།ཞེས་གསུངས་པ་རེད།ང་ཚོ་ལ་མཚོན་ན་འདི་ལས་སྐྱོ་བའི་གནས་ཚུལ་ཞིག་གཏན་ནས་ཡོད་པ་མ་རེད།གནས་སྟངས་སྐྱོ་པོ་འདི་འདྲ་ཞིག་གི་སྒང་ལ་སླེབས་པ་རེད།ད་ཕྱིན་ཆད་མ་འོངས་པར་མཐུན་ལམ་གྱི་ཐོག་ལ་དགོངས་པ་བཞེས་དགོས་ཀྱི་འདུགཞེ་འཁོན་ལྟ་བུའི་གནས་ཚུལ་མ་བདེ་བ་བྱུང་མྱོང་བ་དེའི་ཐོག་ཨེ་འབར་ལྟ་བསྡད་ན་སྤྱི་སྒེར་སུ་ལ་ཡང་ཕན་ཐོགས་ཏིལ་འབྲུ་ཙམ་ཡང་མེད།